《次韵友人山居秋日就述鄙怀八首 其七》
明代·王祎

幽僻青岩中，结屋开荒畦。群山列左右，双涧鸣东西。

萧然守岑寂，环堵蓬蒿齐。兵戈遍天地，吾将托冥栖。

作者简介：王祎(yī)[公元一三二一年至一三七三年]（一作袆），字子充，义乌来山人，后依外祖父居青岩傅。生于元英宗至治元年，卒于明太祖洪武五年，年五十二岁。幼敏慧。及长，师柳贯、黄溍，遂以文章著名。太祖召授江南儒学提举。后同知南康府事，多惠政。洪武初，诏与宋濂为总裁，与修元史。书成，擢翰林待制。以招谕云南，死于节，谥忠文。祎著有《王忠文公集》二十四卷，及大事记续编，《四库总目》又曾重修革象新书，并传于世。